31 दिसंबर तक पद पर बनी रहेंगी, नए साल में ही मिलेगा नया मुख्य सचिव
मुख्य सचिव ऊषा शर्मा को केंद्र सरकार ने छह महीने का एक्सटेंशन दे दिया है। ऊषा शर्मा को 31 दिसंबर तक का एक्सटेंशन मिला है। केंद्रीय कार्मिक और प्रशिक्षण विभाग (DOPT) ने ऊषा शर्मा के एक्सटेंशन को मंजूरी देने का लेटर कार्मिक विभाग को भेजGovernment Of India Extended Services Of Rajasthan Chief Secretary Usha Sharam For 6 Months
राजस्थान की मुख्य सचिव उषा शर्मा को केंद्र सरकार ने छह महीने का एक्सटेंशन दे दिया है। अब वे 31 दिसंबर 2023 तक पद पर बनी रहेंगी। केंद्रीय कार्मिक और प्रशिक्षण विभाग (DOPT) ने एक्सटेंशन को मंजूरी देने का लेटर 28 जून को कार्मिक विभाग को भेज दिया है।
केंद्र सरकार से एक्सटेंशन मिलने के बाद अब उषा शर्मा के सीएस रहते हुए ही विधानसभा चुनाव होंगे और फिर नई सरकार का गठन होगा। नई सरकार बनने तक वे इस पद पर रह सकेंगी। सीएस को एक्सटेंशन मिलने के साथ ही अब नए मुख्य सचिव के दावेदारों पर ब्रेक लग गया है।
उषा शर्मा 30 जून को रिटायर हो रही थीं, इससे पहले उनका एक्सटेंशन मंजूर हो गया है। आमतौर पर केंद्र और राज्य में एक ही पार्टी की सरकार होने पर ही मुख्य सचिव को एक्सटेंशन मिलता है।
राजस्थान में कांग्रेस की सरकार होने के बावजूद केंद्र सरकार से सीएस को एक्सटेंशन मिलने के कई मायने निकाले जा रहे हैं। शर्मा केंद्र सरकार में लंबे समय तक डेपुटेशन पर रही हैं, उनके एक्सटेंशन को उनके केंद्रीय संपर्क से भी जोड़कर देखा जा रहा है।
अब नए साल में नया मुख्य सचिव मिलेगा 
उषा शर्मा को एक्सटेंशन मिलने के बाद अब नए साल में ही प्रदेश को नया सीएस मिलेगा। 1 जनवरी 2024 को ही प्रदेश को नया सीएस मिलेगा, तब तक नई सरकार बन जाएगी। राजनीतिक और प्रशासनिक हालात भी बदल जाएंगे।